Оқушы қыздар қатарласынан ақша бопсалаған: мектеп директоры қызметінен кетті
DATE: 12:40, 10 Қазан 2024 | GMT +5
TITLE: Оқушы қыздар қатарласынан ақша бопсалаған: мектеп директоры қызметінен кетті
URL: https://kaz.inform.kz/news/okushi-kizdar-katarlasinan-aksha-bopsalagan-mektep-direktori-kizmetnen-kett-cf3a82/
META: DATE: 12:40, 10 Қазан 2024 | GMT +5
TOTAL WORDS: 85
AUTHOR(S):
TEXT: Құрдасына психологиялық қысым көрсетіп, одан ақша талап еткен қыздардың оқиғасынан кейін Кемертоған орта мектебінің директоры Дархан Накысбеков орнын босатты. Бұл ақпаратты өңір әкімдігі растады. «Мектеп директоры өз өтініші негізінде жұмыстан босатылды», - деп атап өтті Алматы облысы әкімдігінің баспасөз қызметінен. Осыған дейін Қарасай ауданының полиция қызметкерлері 15 жасар оқушыдан ақша бопсалауға қатысы бар кәмелетке толмаған қыздардың атааналарын анықтап, оларды жауапқа тартқаны туралы жазған едік. Қазір ювеналды полиция қызметкерлері тергеудің толықтығы мен объективтілігін қамтамасыз етуге, сондай-ақ болашақта мұндай жағдайлардың алдын алуға бағытталған профилактикалық іс-шараларды қолға алды
